
 ID Nr. VT 2026/12/IE nolikumam

NOMAS LĪGUMA PROJEKTS
Valmierā
Dokumenta datums ir tā elektroniskās parakstīšanas laiks
______________________________, tās __________________ personā, kurš/-a darbojas saskaņā ar __________________, turpmāk – Nomnieks, no vienas puses, un
______________________________, tās __________________ personā, kurš/-a darbojas uz __________________ pamata un ir tiesīgs/-a sabiedrību pārstāvēt atsevišķi/kopīgi ar __________________, turpmāk – Iznomātājs, no otras puses,
abi kopā un katrs atsevišķi – Puses,
pamatojoties uz Nomnieka rīkotā iepirkuma „Jauna daudzfunkciju/ pasažieru minivena pilna servisa noma Valmieras tehnikuma saimnieciskās darbības nodrošināšanai”, identifikācijas Nr. VT 2026/12/IE, nolikumu, iepirkuma rezultātiem un Iznomātāja piedāvājumu, noslēdz šādu līgumu (turpmāk – Līgums).
1. LĪGUMA PRIEKŠMETS UN SUMMA
1.1. Iznomātājs piešķir Nomniekam par nomas maksu lietošanā automobili, kas atbilst Līguma 1. pielikumā „Tehniskā specifikācija” noteiktajām prasībām (turpmāk – Automobilis):
	Marka
	Modelis
	Skaits
	Kopējais nomas termiņš (mēneši)
	Mēneša nomas maksa par vienu automobili
(EUR bez PVN)
	Kopējā
nomas maksa par norādīto kopējo nomas termiņu
(EUR bez PVN)

	
	
	1
	36
	
	


Ja atbilstoši nolikuma 5.4.punktam un pretendenta piedāvājumam attiecināms:
1.2. Ja Līguma 1.1.punktā minētā Automobiļa piegādes laiks ir ilgāks nekā Līguma 7.2.punktā noteiktais piegādes termiņš (Iznomātājam Automobilis ir jāpasūta), tad uz laika periodu no piegādes termiņa līdz Automobiļa piegādei, Iznomātājs nodrošina Nomnieku ar līdzvērtīgu Automobili:
	Marka
	Modelis
	Skaits
	Kopējais maksimālais
nomas termiņš (mēneši)
	Mēneša nomas maksa par vienu līdzvērtīgu automobili
(EUR bez PVN)
	Kopējā
nomas maksa par norādīto līdzvērtīgo automobiļu nomas termiņu
(EUR bez PVN)

	
	
	1
	3
	
	


1.3. Līguma maksimālā summa ir ____________ EUR (________________ euro un _____________ centi) bez PVN. Līguma maksimālā summa ir atkarīga no Līguma 1.2. punktā paredzētā līdzvērtīgā Automobiļa faktiskā izmantošanas perioda.
2. PUŠU TIESĪBAS UN PIENĀKUMI
2.1. Nomniekam ir tiesības:
2.1.1. visu Līguma darbības laiku netraucēti lietot Automobili Eiropas Savienības teritorijā;
2.1.2. saņemt no Iznomātāja Automobiļa tehnisko apkopi (tai skaitā garantijas ietvaros) un servisu;
2.1.3. pieprasīt novērst Automobiļa lietošanas traucējumus, novērst darbības defektus un atlīdzināt zaudējumus, kas radušies trešo personu darbības rezultātā;
2.1.4. Automobiļa pieņemšanas brīdī:
2.1.4.1. veikt izmēģinājuma braucienu un pārbaudīt Automobiļa atbilstību Tehniskajai specifikācijai (1. pielikums);
2.1.4.2. pārbaudīt iesniegtās dokumentācijas pilnīgumu, derīgumu un garantijas nosacījumus;
2.1.4.3. Automobiļa pieņemšanas–nodošanas aktā norādīt konstatētos trūkumus un pieprasīt to novēršanu;
2.1.4.4. pieaicināt speciālistus vai ekspertus Automobiļa stāvokļa novērtēšanai.
2.2. Nomnieka pienākumi:
2.2.1. pieņemt un lietot Automobili saudzīgi un atbilstoši Automobiļa tehniskajā dokumentācijā noteiktajam lietošanas mērķim, ievērot ražotāja un Iznomātāja prasības attiecībā uz tehnisko apkopi, ekspluatāciju un lietošanu, kā arī apdrošināšanas polišu noteikumus;
2.2.2. vērsties pie Iznomātāja vai tā norādītajā tehniskās apkopes stacijā specifikācijā noteiktajos termiņos (pēc attiecīgā nobraukuma vai atbilstoši tehnisko apkopju intervāliem, kas noteikti Līguma 1. pielikumā („Tehniskā specifikācija”), lai veiktu Automobiļa tehniskās apkopes;
2.2.3. savlaicīgi veikt nomas maksājumus saskaņā ar Līguma noteikumiem;
2.2.4. segt neparedzētos izdevumus, kas rodas Automobiļa turējuma un lietošanas laikā, kā arī visus kārtējos maksājumus, kas saistīti ar Automobiļa turējumu un lietošanu un nav ietverti Līguma nomas maksājumos vai iepirkuma nolikumā:
2.2.4.1. Automobiļa lietošanas laikā nodrošināt ar Automobili saistītās dokumentācijas saglabāšanu, kas saņemta kopā ar Automobili;
2.2.4.2. nekavējoties pēc konstatēšanas, bet ne vēlāk kā 24 (divdesmit četru) stundu laikā, informēt Iznomātāju, ja:
2.2.4.2.1. Automobilis ir pazudis, bojāts, daļēji vai pilnībā iznīcināts;
2.2.4.2.2. iegūta informācija par Automobiļa iznīcināšanas, zaudēšanas vai bojāšanas draudiem;
2.2.4.2.3. pazudusi vai bojāta Automobiļa dokumentācija.
2.2.5. Automobiļa nomas termiņa beigās vai Līgumam izbeidzoties pirms termiņa nodot Automobili Iznomātājam tādā komplektācijā un tehniskajā stāvoklī, kādā Nomnieks to saņēma, ievērojot normālo nolietojumu, kā arī ņemot vērā Pušu rakstveidā saskaņotās izmaiņas vai uzlabojumus, ja tādi veikti Automobiļa lietošanas laikā.
2.3. Iznomātāja tiesības:
2.3.1. pārbaudīt un pārskatīt Automobiļa stāvokli ar savu pārstāvju vai ar citu rakstiski pilnvarotu personu starpniecību, iepriekš saskaņojot ar Nomnieku;
2.3.2. pārbaudīt ar Līgumu saistītos dokumentus un, saskaņojot ar Nomnieku, ievākt informāciju attiecībā uz nomātā Automobiļa tehnisko stāvokli un lietošanu;
2.3.3. atprasīt Automobili no prettiesīga valdījuma, prasīt likvidēt apstākļus, kas traucē Automobiļa darbību, un pieprasīt zaudējumu atlīdzību par citu personu, arī Nomnieka, radītiem Automobiļa bojājumiem;
2.3.4. Automobiļa nomas termiņa beigās vai pēc Līguma izbeigšanas, Iznomātājs ir tiesīgs prasīt bez maksas nodot tiesības uz tiem uzlabojumiem, kas ir izdarīti Automobilī, kurus nav iespējams noņemt bez Automobiļa bojāšanas, vai kuri nav iepriekš rakstiski saskaņoti ar Iznomātāju;
2.3.5. saņemt atpakaļ Automobili nomas termiņa beigās vai pēc Līguma izbeigšanas pirms termiņa.
2.4. Iznomātāja pienākumi:
2.4.1. pasūtīt Tehniskajā specifikācijā noteikto Automobili pārdevējam 3 (trīs) darba dienu laikā pēc Līguma spēkā stāšanās un rakstiski informēt Nomnieku par pasūtījuma veikšanu;
2.4.2. sagatavot un organizēt Automobiļa nodošanu Nomnieka turējumā un lietošanā, ievērojot Līgumā paredzētos nosacījumus un kārtību;
2.4.3. ja Automobiļa piegādes termiņš pārsniedz Līguma 7.2. punktā noteikto termiņu vai ja Iznomātājs, saņemot papildu punktus vērtēšanā par piegādes termiņu, nespēj piegādāt Automobili noteiktajā laikā, nodrošināt Nomnieku ar līdzvērtīgu Automobili uz laika periodu līdz Automobiļa piegādei. Šis pienākums neatbrīvo Iznomātāju no Līguma 9.1. punktā noteiktā līgumsoda maksāšanas;
vai
Gadījumā, ja Iznomātājs ieguvis Līguma slēgšanas tiesības, saņemot papildu punktus saimnieciski izdevīgākā piedāvājuma vērtēšanā par Līguma 7.2.punktā noteikto piegādes termiņu, bet nespēj piegādāt Automobili noteiktajā termiņā, Iznomātāja pienākums ir nodrošināt Nomnieku ar līdzvērtīgu Automobili. Šāds nodrošinājums ir Iznomātāja pienākums Nomnieka interešu aizsardzībai, taču tas neatbrīvo Iznomātāju no Līguma 9.1. punktā noteiktā līgumsoda maksāšanas, ja kavēts Līguma 7.2. punktā noteiktais termiņš, par kura ievērošanu Iznomātājs saņēmis papildu punktus vērtēšanas procesā;
2.4.4. Līgumā noteiktajā termiņā un kārtībā nodot Automobili Nomniekam un nodrošināt tā netraucētu lietošanu visā nomas termiņā saskaņā ar Līguma nosacījumiem;
2.4.5. sniegt Līguma 13.1. punktā noteiktos pilna servisa nomā iekļautos pakalpojumus;
2.4.6. apmaksāt normatīvajos aktos noteiktos Automobiļa nodokļus un nodevas, kā arī tehniskās apskates un reģistrācijas maksas Ceļu satiksmes drošības direkcijā;
2.4.7. nodrošināt Automobiļa nepārtrauktu apdrošināšanu ar polises darbību Eiropas Savienības teritorijā, kā arī savlaicīgi izsniegt Nomniekam sauszemes transportlīdzekļu īpašnieku civiltiesiskās atbildības obligātās apdrošināšanas (OCTA) polisi un KASKO apdrošināšanas polises kopiju;
2.4.8. segt izdevumus, kas nepieciešami Automobiļa detaļu, mezglu un materiālu iegādei vai nomaiņai, ja uz tiem neattiecas ražotāja vai pārdevēja garantija un tie nav radušies apdrošināšanas gadījuma rezultātā;
2.4.9. segt izmaksas par Automobiļa tehnisko apskašu veikšanu Ceļu satiksmes drošības direkcijā visā Līguma darbības laikā un savlaicīgi informēt Nomnieku par to veikšanas termiņiem;
2.4.10. izsniegt Nomniekam dokumentus, aktus, pilnvaras, izziņas un apdrošināšanas polišu kopijas, kas nepieciešamas Automobiļa lietošanai nomas termiņā gan Latvijā, gan ārvalstīs;
2.4.11. nodrošināt, ka piegādes dienā Automobilis ir aprīkots ar attiecīgajiem sezonas apstākļiem atbilstošām riepām saskaņā ar Ceļu satiksmes noteikumiem;
2.4.12. ne vēlāk kā 3 (triju) darba dienu laikā pēc pieprasījuma sniegt Nomniekam informāciju par Līguma izpildi.


3. AUTOMOBIĻA NODOŠANAS NOTEIKUMI NOMNIEKAM
3.1. Lai apliecinātu Nomnieka tiesības pieņemt Automobili turējumā un lietošanā, Puses paraksta Automobiļa pieņemšanas–nodošanas aktu.
3.2. Automobiļa pieņemšanas–nodošanas akts kopš tā abpusējas parakstīšanas kļūst par neatņemamu līguma sastāvdaļu.
3.3. Automobiļa pieņemšanas–nodošanas aktu ir tiesīgas parakstīt 17.4. un 17.5. punktā norādītās Pušu kontaktpersonas.
3.4. Pieņemot Automobili un ar to saistīto dokumentāciju turējumā, Nomniekam ir līgumā un normatīvajos aktos noteiktās tiesības.
3.5. Automobiļa pieņemšanas–nodošanas aktā tiek norādīta Automobiļa komplektācija, tehniskais stāvoklis, visi atklātie defekti, kā arī Iznomātāja noteiktais šo defektu novēršanas termiņš un kārtība.
3.6. Automobiļa turēšanas un lietošanas tiesības, nejaušas bojāejas risks un paaugstinātas bīstamības avotu lietotāja atbildība pāriet uz Nomnieku brīdī, kad Automobilis tiek pieņemts, parakstot Automobiļa pieņemšanas–nodošanas aktu.
3.7. Iznomātājs rakstveidā informē Nomnieku par Automobiļa gatavību nodošanai. Nomniekam ir pienākums pieņemt Automobili ne vēlāk kā 3 (trīs) darba dienu laikā pēc šāda paziņojuma saņemšanas, ja Puses rakstveidā nav vienojušās par citu nodošanas termiņu.
4. SAMAKSAS KĀRTĪBA
4.1. Nomnieks apņemas 20 (divdesmit) dienu laikā pēc Iznomātāja e-rēķina saņemšanas veikt ikmēneša nomas maksājumus Iznomātājam. Pakalpojuma apmaksa par nepilnu kalendāro mēnesi tiek veikta proporcionāli faktiski izmantotajam pakalpojuma apmēram. Izrakstot rēķinu, tajā obligāti jānorāda Nomnieka piešķirtais Līguma numurs un datums, pretējā gadījumā Nomnieks ir tiesīgs bez soda sankciju piemērošanas kavēt šajā punktā noteikto maksājumu termiņu;
4.2. Automobiļa nomas maksa ir fiksēta un nemainīga visā Līguma darbības laikā, izņemot Līguma 4.5. punktā noteiktos gadījumus.
4.3. E-rēķini tiek nosūtīti uz Nomnieka elektroniskās adreses apakšadresi: REKINI@90009612809.
4.4. Nomas maksu neaprēķina par laika periodu, kurā Nomniekam nav bijusi iespēja lietot Automobili no viņa neatkarīgu iemeslu dēļ, tai skaitā Automobiļa nolaupīšanas vai apzagšanas gadījumā, Automobiļa bojāšanas gadījumā no trešo personu puses vai nepārvaramas varas dēļ, izņemot gadījumus, kad Automobilis atrodas apdrošināšanas gadījuma remonta laikā. Ja Automobilis tiek remontēts sakarā ar apdrošināšanas gadījumu, Nomas maksa tiek aprēķināta un maksāta par visu remonta periodu. Ja apdrošināšanas gadījuma remonts tiek veikts Rīgā, Nomniekam uz remonta laiku tiek nodrošināta maiņas automašīna.
4.5. Ja Līguma darbības laikā normatīvajos aktos tiek grozīta pievienotās vērtības nodokļa vai citu ar Līguma izpildi tieši saistītu nodokļu un nodevu likme vai piemērošanas kārtība, kas ietekmē Līguma izpildes izmaksas, Pusēm ir tiesības attiecīgi koriģēt maksājumu apmēru tikai attiecīgajā nodokļu vai nodevu daļā.
4.6. Maksa par paredzamā nobraukuma pārsniegumu tiek apmaksāta vienā maksājumā pēc Automobiļa nodošanas Iznomātājam 20 (divdesmit) dienu laikā pēc Iznomātāja e-rēķina saņemšanas.
5. GARANTIJAS
5.1. Iznomātājs apstiprina, ka viņam ir normatīvajos aktos noteiktās tiesības Līgumā norādīto Automobili iznomāt.
5.2. Līgums paliek spēkā, ja tiesības iznomāt Automobili pāriet no Iznomātāja citām personām, un ir saistošs Automobiļa valdītājam attiecībā uz Iznomātāja līgumiskajām tiesībām un pienākumiem.
5.3. Automobiļa atsavināšanas gadījumā Iznomātājam ir pienākums:
5.3.1. noteikt kā obligātu nosacījumu ieguvējam Līguma turpināšanu un pilnīgu ievērošanu no ieguvēja puses, kā arī šīs prasības neievērošanas gadījumā pēc Nomnieka izvēles segt Nomnieka papildu izdevumus vai nodrošināt Nomnieku ar līdzvērtīgu automobili;
5.3.2. vienas darba dienas laikā informēt Nomnieku par nodomu atsavināt Automobili un par atsavināšanas faktu, kā arī neinformēšanas gadījumā segt Nomnieka zaudējumus.
5.4. Pusēm ir likumīgas tiesības, pilnvaras un rīcībspēja atbilstoši likumiem un citiem normatīvajiem aktiem pildīt saskaņā ar Līgumu uzņemtās saistības.
5.5. Līgums Pusēm rada likumīgus, spēkā esošus un saistošus pienākumus, lai garantētu Līguma nosacījumu savlaicīgu, atbilstošu un pilnīgu izpildi.
5.6. Puses atzīst, ka Līguma saistības ir tiešas, bez ierunām izpildāmas un būtiskas līdz Līguma izbeigšanai neatkarīgi no izbeigšanas pamata.
5.7. Puse pilnīgi un bez ierunām ir atbildīga par visu otrai Pusei iesniedzamo dokumentu, rēķinu un citu materiālu vai informācijas pareizību un patiesumu. Pusei jāatlīdzina otrai Pusei pēdējās ciestie zaudējumi, kas ir radušies pirmās Puses apzināti sniegtas nepatiesas informācijas vai apzinātas patiesās informācijas slēpšanas gadījumā.
5.8. Iznomātājs bez iepriekšējas rakstveida saskaņošanas ar Nomnieku nav tiesīgs atsavināt, ieķīlāt, apgrūtināt Automobili ar lietu vai saistību tiesībām vai citādi rīkoties ar Automobili tādā veidā, kas var ierobežot Nomnieka tiesības lietot Automobili saskaņā ar Līguma noteikumiem. Ja Automobilis tiek atsavināts trešajai personai, Iznomātāja pienākums ir nodrošināt, ka jaunais īpašnieks pilnā apmērā pārņem visas no šī Līguma izrietošās Iznomātāja tiesības un pienākumus.
6. APDROŠINĀŠANA
6.1. Iznomātājs apdrošina Automobili pret bojājumiem un zādzību atbilstoši Līguma un Iepirkuma nosacījumiem, kā arī veic Automobiļa īpašnieka civiltiesiskās atbildības obligāto apdrošināšanu.
6.2. Automobiļa apdrošināšanai maksājamās summas ietvertas ikmēneša nomas maksā.
6.3. Apdrošināšana ir spēkā nomas termiņa laikā.
6.4. Nomnieka pienākums, iestājoties apdrošināšanas gadījumam, ir segt apdrošināšanas polisē noteikto pašrisku.
6.5. Ja notiek negadījums (apdrošināšanas gadījums), Nomnieka pienākums ir rīkoties saskaņā ar normatīvo aktu prasībām, apdrošināšanas un Līguma noteikumiem, kā arī nekavējoties informēt Iznomātāju un ne vēlāk kā 24 (divdesmit četru) stundu laikā Iznomātājam iesniegt rakstisku informāciju par apdrošināšanas gadījumu.
6.6. Nomniekam jāievēro ceļu satiksmes un drošības prasības Automobiļa ekspluatācijas gaitā, kas noteiktas apdrošināšanas noteikumos.
7. LĪGUMA SPĒKĀ STĀŠANĀS, PIEGĀDES UN IZPILDES TERMIŅŠ, VIETA UN NOSACĪJUMI
7.1. Līgums stājas spēkā tā abpusējas parakstīšanas dienā un darbojas līdz pušu saistību izpildei.
7.2. Līguma 1.1.punktā minētā Automobiļa piegādes termiņš ir 2026.gada ___.___________. Gadījumā, ja Iznomātājs ieguvis Līguma slēgšanas tiesības, saņemot papildu punktus saimnieciski izdevīgākā piedāvājuma vērtēšanā par šajā punktā noteikto piegādes termiņu, šis termiņš tiek uzskatāms par būtisku Līguma noteikumu. Tā neievērošana ir uzskatāma par Līguma būtisku pārkāpumu un nepatiesas informācijas sniegšanu Iepirkuma procedūras ietvaros.
7.3. Nomas termiņš sākas ar Automobiļa nodošanu Nomniekam un ir 36 (trīsdesmit seši) mēneši no Automobiļa nodošanas dienas Nomnieka turējumā un lietošanā. Ja tiek nodrošināts līdzvērtīgs Automobilis saskaņā ar Līguma 2.4.3. punktu, kopējais Līguma izpildes termiņš var sasniegt līdz 39 (trīsdesmit deviņiem) mēnešiem.
7.4. Automobili Nomnieks saņem Vadu ielā 3, Valmierā, Valmieras novadā, LV-4201. Piegāde veicama Nomnieka darba laikā, piegādes laiku iepriekš saskaņojot ar Nomnieka Līgumā noteikto kontaktpersonu.
8. AUTOMOBIĻA ATPAKAĻ NODOŠANA IZNOMĀTĀJAM
8.1. Automobilim, ko Nomnieks nodod atpakaļ Iznomātājam, jābūt ar ražotāja paredzēto komplektāciju, un tajā jāatrodas visam aprīkojumam, dokumentācijai, atslēgām un citiem piederumiem, kas Nomniekam tika nodoti, parakstot Automobiļa pieņemšanas–nodošanas aktu. Automobiļa tehniskajam un vizuālajam stāvoklim jāatbilst tā normālam nolietojumam, kas radies, lietojot Automobili atbilstoši tā paredzētajam lietošanas mērķim un ievērojot Līguma noteikumus. Par normālu nolietojumu nav uzskatāmi bojājumi, kas radušies neatbilstošas ekspluatācijas, nolaidības, satiksmes negadījuma vai citu ārēju iedarbību rezultātā.
8.2. Pirms Automobiļa atdošanas Nomniekam jānoņem visi Automobiļa komplektācijas un vērtības pārveidojumi un uzlabojumi (piederumi), kurus Nomnieks veicis tā lietošanas laikā, ja tas nebojā Automobiļa tehnisko stāvokli un komplektāciju.
8.3. Nomnieks Automobili nodod atpakaļ Iznomātājam Līguma 7.4.punktā minētajā adresē. Automobiļa nodošanas brīdī Puses paraksta Automobiļa pieņemšanas – nodošanas aktu, kas apliecina Automobiļa nodošanu Iznomātājam, un no tā parakstīšanas brīža lietošanas un turējuma tiesības uz Automobili, kā arī ar Automobili saistītais risks pāriet Iznomātājam.
8.4. Parakstot aktu, Puses apstiprina, ka Automobiļa tehniskais stāvoklis atbilst Līguma nosacījumiem un izslēdz jebkuras iespējamās prasības attiecībā uz Automobiļa komplektācijas, lietošanas spējas vai pareizas darbības trūkumiem. Akts ir Līguma neatņemama sastāvdaļa.
8.5. Ja Iznomātājs, pieņemot Automobili, norāda uz tehniskā stāvokļa un ekspluatācijas īpašību trūkumiem, kuri nav radušies normāla nolietojuma rezultātā, 5 (piecu) darba dienu laikā no atdošanas termiņa Iznomātājs sagatavo attiecīgu paziņojumu, kurā norāda Automobiļa tehniskā stāvokļa, izskata un ekspluatācijas īpašību defektus un trūkumus. Nomniekam jāsedz visi izdevumi saistībā ar Automobilim konstatētajiem defektiem un veiktajiem remontdarbiem tā, lai tas atbilstu ražotāja specifikācijai.
8.6. Ja Nomnieks nepiekrīt Iznomātāja paziņojumam par Automobiļa trūkumiem, Nomniekam ir tiesības organizēt neatkarīgu ekspertīzi, kurā pierāda tehniskā stāvokļa un normālu ekspluatācijas īpašību atbilstību Līguma nosacījumiem un Automobiļa trūkumu rašanās cēloni. Neatkarīgas ekspertīzes sabiedrības pārstāvis (pārstāvji) sagatavo ekspertu atzinumu par Automobiļa tehnisko stāvokli.
8.7. Ja ekspertu novērtējuma rezultāti pierāda Iznomātāja prasību un paziņojumu nepamatotību, Iznomātājs sedz visus ar aizkavēto Automobiļa atdošanu saistītos Nomnieka zaudējumus, kā arī ar ekspertīzi saistītās izmaksas. Ja ekspertu novērtējuma rezultātā ir pierādīta Automobiļa neatbilstība Līguma noteikumiem un Nomnieka vaina, Nomnieks sedz ar ekspertīzi saistītās izmaksas un rīkojas saskaņā ar Līguma prasībām.
9. PUŠU ATBILDĪBA PAR LĪGUMA NEIZPILDĪŠANU
9.1. Ja Iznomātājs kavē Līguma 1.1. vai 1.2. punktā noteikto Automobiļa vai Līguma 13.1.2. apakšpunktā noteiktā līdzvērtīga maiņas Automobiļa nodošanu, Iznomātājs no pirmās kavējuma dienas maksā Nomniekam līgumsodu 100,00 EUR (viens simts euro un 00 centi) apmērā par katru nokavēto dienu un katru laikā nepiegādātu Automobili.
9.2. Ja Iznomātājs kavē vai nesniedz Līguma 13.1.punktā noteiktos pakalpojumus vai nepilda citas Līgumā noteiktās saistības (izņemot Līguma 9.1.punktā noteikto), Iznomātājs maksā Nomniekam līgumsodu no pirmās dienas, kad tiek nokavēta Līguma saistību izpilde, 0,2 % apmērā no gada nomas maksas (ar PVN) par katru nokavēto dienu.
9.3. Ja Nomnieks kavē Līgumā noteiktos maksājumus, Nomnieks maksā Iznomātājam līgumsodu, kura apmēru nosaka pēc konkrēta nokavētā maksājuma apmēra. Līgumsodu aprēķina no pirmās dienas, kad tiek nokavēts maksājums, 0,2 % apmērā no nokavētā maksājuma (ar PVN) par katru nokavēto dienu.
9.4. Līguma 9.1. un 9.2.punktā noteiktajos gadījumos Nomniekam ir tiesības veikt ieturējumu (ja Iznomātājs to nav veicis) no Automobiļa nomas maksas pirmajā un, pēc apstākļiem, arī nākamajos mēnešos.
9.5. Līgumsoda kopējā summa nedrīkst pārsniegt 10 % no Līguma kopējās summas.
9.6. Līgumsoda samaksa neatbrīvo vainīgo Pusi no zaudējumu atlīdzības pienākuma, kas otrai Pusei radušies no Līguma saistību pārkāpuma.
9.7. Līgumsoda samaksa neatbrīvo Puses no saistību izpildes.
9.8. Iznomātājs ir tiesīgs pieprasīt no Nomnieka pilnu atlīdzību par radītajiem zaudējumiem, ja:
9.8.1. Nomnieks ir apzināti sniedzis nepilnīgas vai nepareizas ziņas (dokumentus) par negadījumu (apdrošināšanas gadījumu) vai attiecībā uz šo Līgumu;
9.8.2. zaudējumus apzināti izraisījis Nomnieks vai tie radušies tādēļ, ka Automobili ir vadījusi persona, kurai nav bijušas autovadītāja tiesības;
9.8.3. Nomnieks nepilda Līgumā noteiktos pienākumus, kas saistīti ar Automobiļa tehnisko apkopju veikšanu.
9.9. Ja Nomnieks pienācīgi nepilda saistību par Automobiļa atdošanu atbilstoši Līguma noteikumiem un Iznomātājam jāsedz papildu izdevumi sakarā ar pieprasījumu atdot Automobili, Iznomātājs ir tiesīgs pieprasīt no Nomnieka atlīdzināt šos izdevumus.
9.10. Ja Nomnieks nav izpildījis vai nav pienācīgi pildījis šajā Līgumā noteiktos pienākumus, kas saistīti ar Iznomātāja informēšanu un Automobiļa dokumentu saglabāšanu un tā rezultātā Iznomātājam ir nodarīti zaudējumi, Iznomātājam ir tiesības pieprasīt no Nomnieka atlīdzību nodarīto zaudējumu apmērā;
9.11. Ja Nomnieks bez Iznomātāja rakstiskas atļaujas ir slēdzis Līgumu attiecībā uz Automobiļa nodošanu, piemēram, par Automobiļa pārdošanu, ieķīlāšanu, dāvināšanu, mainīšanu, vai tā nodošanu apakšnomā, vai Automobiļa apgrūtināšana ar lietu vai saistību tiesībām trešās personas labā, Iznomātājs ir tiesīgs vienpusēji izbeigt šo Līgumu, kā arī pieprasīt Nomniekam segt radušos zaudējumus.
10. NEPĀRVARAMA VARA
10.1. Puse nav atbildīga par otrai Pusei nodarītajiem zaudējumiem vai Līgumā noteikto saistību neizpildi vai nepienācīgu izpildi, ja to izraisījuši nepārvaramas varas apstākļi, tostarp streiks, stihiska nelaime, katastrofa, epidēmija, pandēmija, blokāde, karš, terora akti, valsts institūciju noteikti ierobežojumi vai citi apstākļi, kurus Puses nevarēja paredzēt Līguma noslēgšanas brīdī, novērst vai ietekmēt un kas nav radušies attiecīgās Puses darbības vai bezdarbības dēļ.
10.2. Puse, kura nevar izpildīt Līgumā noteiktās saistības nepārvaramas varas apstākļu dēļ, nekavējoties, bet ne vēlāk kā 5 (piecu) darba dienu laikā pēc attiecīgo apstākļu iestāšanās, rakstveidā informē otru Pusi par nepārvaramas varas apstākļu iestāšanos, to raksturu, iespējamo ilgumu un ietekmi uz Līguma izpildi.
10.3. Pusei pēc otras Puses pieprasījuma ir pienākums iesniegt dokumentus vai citu objektīvu informāciju, kas apliecina nepārvaramas varas apstākļu iestāšanos, ciktāl šādu apliecinājumu ir iespējams iegūt.
10.4. Nepārvaramas varas apstākļu laikā Pušu saistību izpilde tiek apturēta tādā apjomā un uz tādu laiku, kādā šo saistību izpilde nav iespējama nepārvaramas varas apstākļu dēļ.
10.5. Pēc nepārvaramas varas apstākļu izbeigšanās Puses nekavējoties atsāk Līguma izpildi un veic visas saprātīgi nepieciešamās darbības, lai iespējami ātri atjaunotu Līguma izpildi.
10.6. Ja nepārvaramas varas apstākļi ilgst nepārtraukti ilgāk par 60 (sešdesmit) kalendārajām dienām un būtiski kavē Līguma izpildi, katrai Pusei ir tiesības vienpusēji izbeigt Līgumu, rakstveidā par to paziņojot otrai Pusei. Šādā gadījumā Puses veic savstarpējos norēķinus par faktiski sniegtajiem pakalpojumiem līdz Līguma izbeigšanas dienai, un nevienai no Pusēm nav tiesību pieprasīt līgumsodu vai zaudējumu atlīdzību par Līguma izbeigšanu nepārvaramas varas apstākļu dēļ.
11. LĪGUMA GROZĪŠANAS KĀRTĪBA UN KĀRTĪBA, KĀDĀ PIEĻAUJAMA ATKĀPŠANĀS NO LĪGUMA
11.1. Puses var papildināt, grozīt vai izbeigt Līgumu par to rakstveidā vienojoties. Grozījumi kļūst par šī Līguma neatņemamu sastāvdaļu.
11.2. Būtiski grozījumi ir veicami Publisko iepirkumu likuma 61. pantā noteiktajā kārtībā:
11.2.1. ja Nomnieks vairs nevar atļauties, vai arī tam ir nepieciešams mazāks Automobiļu skaits, tad iesniedzot Iznomātājam paziņojumu vismaz 2 (divus) mēnešus iepriekš;
11.2.2. ja stājas spēkā izmaiņas normatīvajos aktos, vai citos Publisko iepirkumu likumā vai iepirkuma dokumentācijā paredzētos gadījumos.
11.3. Nomnieks ir tiesīgs vienpusēji atkāpties no Līguma pirms termiņa, rakstveidā paziņojot par to Iznomātājam vismaz 3 (trīs) mēnešus iepriekš. Šādā gadījumā Puses veic savstarpējos norēķinus par faktiski sniegtajiem pakalpojumiem līdz Līguma izbeigšanas dienai.
11.4. Iznomātājs ir tiesīgs vienpusēji atkāpties no šī Līguma pirms termiņa, ja:
11.4.1. Nomnieks apzināti ir sniedzis nepatiesu būtisku informāciju šajā Līgumā vai citos Iznomātājam iesniegtajos dokumentos;
11.4.2. Nomnieks nav samaksājis vai nav pilnīgi samaksājis nomas maksājumus un nav dzēsis šo parādu 1 (viena) mēneša laikā pēc maksājuma termiņa; 
11.4.3. Nomnieks izvairās pildīt ar Līgumu uzņemtās saistības, neatbildot uz Iznomātāja atkārtotiem rakstiskiem atgādinājumiem un brīdinājumiem saskaņā ar šī Līguma nosacījumiem, kā rezultātā Automobiļa vērtība ievērojami samazinās;
11.4.4. Nomnieks iesaistās Automobiļa neatļautā nodošanas darījumā vai to apgrūtina ar neatļautām lietu vai saistību tiesībām, nodod Automobili apakšnomā šī Līguma termiņa laikā bez Iznomātāja rakstiskas atļaujas;
11.4.5. Nomnieks būtiski pārkāpj pārdevēja, ražotāja vai Iznomātāja noteiktos tehniskās apkopes, ekspluatācijas un lietošanas noteikumus;
11.5. Iznomātājs rakstiski paziņo Nomniekam par vienpusēju atkāpšanos no Līguma, pamatojoties uz 11.4. punktā minētajiem iemesliem, vismaz 30 (trīsdesmit) dienas iepriekš, norādot automobiļa nodošanas vietu (tostarp Rīgā), laiku un savu pilnvaroto pārstāvi automobiļa pieņemšanai.
11.6. [bookmark: _Hlk105500327]Ja Iznomātājs ir iesniedzis Nomniekam rakstisku paziņojumu par gatavošanos vienpusēji atkāpties no šī Līguma sakarā ar maksājumu parādu, Nomnieks ir tiesīgs samaksāt nokavētos maksājumus un līgumsodu 7 dienu laikā no rakstiska paziņojuma saņemšanas. Ja Nomnieks samaksā attiecīgās summas šajā termiņā, Iznomātājs turpina šī Līguma darbību atbilstoši tā sākotnējiem nosacījumiem.
11.7. Līguma darbība beidzas, ja:
11.7.1. izpildītas tajā noteiktās saistības;
11.7.2. tas tiek izbeigts pirms termiņa;
11.7.3. citos Līgumā noteiktajos gadījumos.
11.8. Neatkarīgi no Līguma 11.3. punktā noteiktā Nomniekam ir tiesības vienpusēji atkāpties no Līguma un izbeigt to pirms termiņa bez iepriekšēja brīdinājuma un bez pienākuma atlīdzināt Iznomātāja tiešos vai netiešos zaudējumus, ja Iznomātājam tiek piemērotas starptautiskās vai nacionālās sankcijas vai tādas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas, kas būtiski ietekmē finanšu un kapitāla tirgus intereses, saskaņā ar Starptautisko un Latvijas Republikas nacionālo sankciju likuma 11.1 pantu.
12. STRĪDU IZSKATĪŠANAS KĀRTĪBA
12.1. Pušu domstarpības un strīdus, kas saistītas ar Līguma saistību izpildi, risina vienošanās ceļā. Vienošanos noformē rakstiski.
12.2. Ja Puses nevar vienoties, strīdu nodod izskatīšanai Latvijas Republikas tiesā.
13. PILNA SERVISA NOMĀ IEKĻAUTIE PAKALPOJUMI
13.1. Iznomātājs sniedz šādus pakalpojumus:
13.1.1. apdrošināšanas gadījumu administrēšana – Iznomātājs organizē visas procedūras, kas saistītas ar apdrošināšanas gadījumu, pārstāv Nomnieku visās zaudējumu novēršanas institūcijās un nodrošina nepieciešamos remontdarbus pēc apdrošināšanas gadījuma iestāšanās;
13.1.2. 	līdzvērtīgs maiņas Automobilis – līdzvērtīga Automobiļa lietošana uz laiku, kas ir ilgāks par vienu darba dienu un kas nepieciešams, lai iznomātajam Automobilim regulāri veiktu ražotāja noteikto tehnisko apskati vai novērstu radušos tehniskos defektus, tai skaitā defektus, kuru cēlonis ir apdrošināšanas gadījums;
13.1.3. 	Iznomātājs apņemas visā Automobiļa lietošanas laikā nodrošināt un uz sava (Iznomātāja) rēķina apmaksāt Automobiļa ražotāja un pārdevēja noteiktās regulārās tehniskās apkopes, kā arī visus nepieciešamos remontdarbus, kuru cēlonis ir Automobiļa vai tā daļu nolietojums un/vai defekti Automobiļa pareizas ekspluatācijas laikā (tai skaitā, bet ne tikai, frikcijas detaļu nomaiņu, garantijas remontus u.c.). Iznomātājs organizē tehniskās apkopes un remontdarbus, iepriekš saskaņojot to veikšanas laiku ar Nomnieku. Iznomātājs nodrošina Automobiļa tehniskās apkopes un remonta pakalpojumu pieejamību vismaz Rīgā un Valmierā vai citā autoservisā, kas atrodas ne tālāk kā 50 km attālumā no Nomnieka juridiskās adreses;
13.1.4. 	riepu iegāde, glabāšana un maiņa – Iznomātājs apņemas visā Automobiļa lietošanas laikā nodrošināt Automobili ar Ceļu satiksmes noteikumiem atbilstošām vasaras un bezradžu ziemas riepām, nepieciešamības gadījumā uz sava (Iznomātāja) rēķina veicot jaunu riepu iegādi un uzstādīšanu. Iznomātājs nodrošina sezonas riepu maiņu un balansēšanu divreiz gadā saskaņā ar Ceļu satiksmes noteikumiem un nesezonas riepu uzglabāšanu;
13.1.5. 	diennakts palīdzības dienests – Iznomātāja pienākums ir nodrošināt Nomniekam diennakts telefonisku atbalstu, sniedzot instrukcijas par rīcību konkrētajā situācijā, kā arī nepieciešamības gadījumā organizēt palīdzības sniegšanu notikuma vietā un Automobiļa transportēšanu uz vietu, kurā tiks veikti remontdarbi vai tehniskā apskate.
14. PERSONAS DATU APSTRĀDE
14.1. Līguma ietvaros Iznomātājs ir uzskatāms par personas datu apstrādātāju un Pakalpojumu sniegšanas laikā iegūto personas datu apstrādi veic saskaņā ar 2016. gada 27. aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) noteikto.
14.2. Pamatojoties uz 2016. gada 27. aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), Nomnieks personas datus apstrādās, lai nodrošinātu Līguma izpildi. Nomnieks personu datus nepieciešamības gadījumā publiskos atbilstoši Līgumā vai normatīvajos aktos noteiktajam.
15. LĪGUMA IZPILDĒ IESAISTĪTĀ PERSONĀLA UN APAKŠUZŅĒMĒJU NOMAIŅAS KĀRTĪBA
15.1. Iznomātājs rakstiski laikus informē Nomnieku par nepieciešamību veikt Līguma izpildē iesaistītā personāla un apakšuzņēmēja nomaiņu vai papildu personāla un apakšuzņēmēju iesaistīšanu Līguma izpildē. Nomniekam ir tiesības prasīt personāla vai apakšuzņēmēja viedokli par nomaiņas iemesliem. Iznomātājam ir pienākums saskaņot ar Nomnieku papildu personāla iesaistīšanu Līguma izpildē.
15.2. Līguma izpildē iesaistītā personāla nomaiņa pieļaujama tikai Līguma noteikumos norādītajā kārtībā un gadījumos. Nomnieks nepiekrīt Līguma izpildē piedāvātā personāla nomaiņai Līguma noteikumos norādītajos gadījumos un gadījumos, kad piedāvātais personāls neatbilst iepirkuma nolikumā personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
15.3. Nomnieks nepiekrīt Līguma izpildē iesaistītā apakšuzņēmēja nomaiņai, ja pastāv kāds no Publisko iepirkumu likuma 62. pantā noteiktajiem nosacījumiem.
15.4. Nomnieks nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma nolikumā noteiktajiem piedāvājuma vērtēšanas kritērijiem. 
15.5. Pārbaudot jaunā apakšuzņēmēja atbilstību, Nomnieks piemēro Publisko iepirkumu likuma 42. panta noteikumus. Publisko iepirkumu likuma 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Nomniekam. 
15.6. Nomnieks pieņem lēmumu atļaut vai atteikt Iepirkumā izraudzītā Iznomātāja (iepirkuma līguma puses) personāla vai apakšuzņēmēju nomaiņu vai jaunu apakšuzņēmēju piesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.
16. CITI NOTEIKUMI
16.1. Neviena no Pusēm bez saskaņošanas ar otru Pusi nedrīkst nodot trešajai personai savas saistības, kas ir noteiktas ar Līgumu.
16.2. Gadījumos, kas nav paredzēti šajā Līgumā, Puses rīkojas saskaņā ar spēkā esošajiem Latvijas Republikas normatīvajiem aktiem.
16.3. Līgums, neieskaitot pielikumus, sagatavots uz ____ (______) lapām un parakstīts ar drošu elektronisko parakstu, kas satur laika zīmogu. Līgums pie Pusēm glabājas elektroniski un tiem ir vienāds juridisks spēks.
16.4. Iznomātājs Līguma izpildes ietvaros ir saistīts ar no Iepirkuma nolikuma un piedāvājuma izrietošajām saistībām, ja vien šajā Līgumā attiecībā uz konkrētām saistībām nav noteikts atšķirīgi.
16.5. Līgumam ir šādi pielikumi, kas ir Līguma neatņemamas sastāvdaļas:
16.5.1. Līguma 1. pielikums - „Tehniskā specifikācija/piedāvājums” uz ___ (____) lapām;
16.5.2. Līguma 2. pielikums - „Finanšu piedāvājums” uz ___(____) lapām.
17. PUŠU PAZIŅOJUMI UN KONTAKTPERSONAS
17.1. Visus ar Līgumu saistītos Pušu savstarpējos paziņojumus nosūta rakstiski uz Līgumā norādīto adresi vai citu adresi, ko viena Puse ir rakstveidā paziņojusi otrai pusei. Ārkārtējos gadījumos paziņojumus ir tiesīgs nosūtīt arī uz e-pastu. E-pasts uzskatāms par saņemtu nākamajā darba dienā pēc tā nosūtīšanas dienas.
17.2. Iznomātājs un Nomnieks apņemas nekavējoties paziņot viens otram par Pušu juridiskās vai biroja adreses maiņu.
17.3. Visi Pušu savstarpējie paziņojumi uzskatāmi par saņemtiem 5 (piecas) dienas pēc nosūtīšanas uz pēdējo zināmo otras puses pasta adresi.
17.4. Nomnieka kontaktpersona:
17.5. Nomnieka kontaktpersona:
Vārds, uzvārds ______________________
Adrese ______________________
Tālrunis ______________________
Fakss ______________________
E-pasts ______________________

17.6. Iznomātāja kontaktpersona:
Vārds, uzvārds ______________________
Adrese ______________________
Tālrunis ______________________
Fakss ______________________
E-pasts ______________________

18. PUŠU ADRESES, NORĒĶINU REKVIZĪTI UN PUŠU PARAKSTI
Parakstot Līgumu, attiecīgi pilnvaroti Pušu pārstāvji apliecina, ka pildīs Līgumu no tā parakstīšanas brīža. No Līguma izrietošās tiesības un pienākumi pildāmi pēc labas ticības.

